ສືບຕໍ່ເອົາໃຈໃສ່ ໜູນຊ່ວຍປະຊາຊົນ ບັນດາເຜົ່າ ຫຼຸດພົ້ນອອກຈາກ ຄວາມທຸກຍາກ
ທ່ານປະທານປະເທດເຈືອງເຕີນຊາງທີ່ພິທີມອບຂອງຂວັນໃຫ້
ປະຊາຊົນ 7 ແຂວງ ຢູ່ ເຂດໄຕບັກ
ພາບ:thoibaotaichinh.vn
ຕອນເຊົ້າວັນທີ 9/3, ຢູ່ຕາແສງດຳຖຸຍ, ເມືອງຈຸງແຄ໋ງ, ແຂວງກາວບັງ ໄດ້ດຳເນີນພິທີມອບຂອງຂວັນຮັບປະກັນຊີວິດສັງຄົມໃຫ້ແກ່ຄອບຄົວທີ່ທຸກຍາກຢູ່ບັນດາຕາແສງເຂດຊາຍແດນຫວຽດນາມ-ຈີນ. 7 ແຂວງຊາຍແດນພາກເໜືອຫວຽດນາມ, ໃນນັ້ນມີແຂວງກາວບັງເຊິ່ງແມ່ນແຂວງທີ່ມີທີ່ຕັ້ງສຳຄັນເປັນຢ່າງຍິ່ງກ່ຽວກັບການປ້ອງກັນຊາດປ້ອງກັນຄວາມສະຫງົບ ແລະ ເສດຖະກິດສັງຄົມຂອງປະເທດ. ກ່າວຄຳເຫັນທີ່ພິທີ ທ່ານປະທານປະເທດ ເຈືອງເຕິນຊາງ ສະເໜີ ສືບຕໍ່ຂົນຂວາຍບັນດາອົງການ, ຫົວໜ່ວຍ, ວິສາຫະກິດໜູນຊ່ວຍຊີມັງ, ແນວພັນປູກ, ແນວພັນສັດລ້ຽງ, ກໍ່ສ້າງລະບົບຄົມມະນາຄົມ, ການວາງແຜນຜັງ, ຈັດຕັ້ງການຜະລິດຄືນໃໝ່….ໃຫ້ປະຊາຊົນບັນດາເຜົ່າທົ່ວປະເທດ. ທ່ານປະທານປະເທດສະເໜີໃຫ້ຄະນະຊີ້ນຳເຂດໄຕບັກພ້ອມກັບບັນດາແຂວງພິຈາລະນາ, ກວດກາບັນດານະໂຍບາຍ, ເພື່ອສະເໜີປັບປຸງ ເພີ່ມເຕີມ, ສົ່ງເສີມບັນດາວິສາຫະກິດລົງທຶນພັດທະນາເສດຖະກິດໃຫ້ເຂດຊາຍແດນຢ່າງທັນການ, ແນໃສ່ຮັດແຄບຊ່ອງຫວ່າງ ການພັດທະນາ, ຍົກສູງຊີວິດການເປັນຢູ່ໃຫ້ປະຊາຊົນ, ພ້ອມທັງສ້າງເສັ້ນຊາຍແດນສັນຕິພາບ, ມິດຕະພາບ, ສະຖຽນລະພາບຮ່ວມມື ແລະ ພັດທະນາ. ທີ່ພິທີ, ບັນດາຜູ້ໃຈບຸນໃຈກຸສົນ, ບັນດາວິສາຫະກິດໄດ້ມອບຊີມັງ 15.000 ໂຕນ, ງົວ 24.000 ໂຕ ໃຫ້ປະຊາຊົນຜູ້ທີ່ທຸກຍາກຢູ່ບັນດາຕາແສງເຂດຊາຍແດນຂອງ 7 ແຂວງ. ທະຫານຊາຍແດນມອບເງິນ 1 ຕື້ດົງຊ່ວຍປະຊາຊົນຜູ້ມີເງື່ອນໄຂຜ່ານຜ່າຄວາມຫຍຸ້ງຍາກ ບືນຕົວຂຶ້ນລົບລ້າງຄວາມອຶດຫິວຫຼຸດຜ່ອນຄວາມທຸກຍາກ.
(ແຫຼ່ງຄັດຈາກ VOV)